CELEX: E2014P0009
Language: fi
Date: 2014-03-21 00:00:00
Title: Fürstliches Landgerichtin 18. maaliskuuta 2014 esittämä pyyntö saada EFTAn tuomioistuimelta neuvoa-antava lausunto Otto Kaufmann AG:tä koskevassa menettelyssä (Asia E-9/14)

21.8.2014   
            
            
               FI
            
            
               Euroopan unionin virallinen lehti
            
            
               C 274/4
            
         Fürstliches Landgerichtin 18. maaliskuuta 2014 esittämä pyyntö saada EFTAn tuomioistuimelta neuvoa-antava lausunto Otto Kaufmann AG:tä koskevassa menettelyssä
   (Asia E-9/14)
   (2014/C 274/04)
   Fürstliches Landgericht (Liechtensteinin ruhtinaskunnan ensimmäisen oikeusasteen tuomioistuin) on esittänyt EFTAn tuomioistuimelle 18. maaliskuuta 2014 päivätyllä kirjeellä pyynnön neuvoa-antava lausunnon saamiseksi Otto Kaufmann AG:tä koskevissa menettelyissä. Pyyntö saapui tuomioistuimen kirjaamoon 21. maaliskuuta 2014 ja koskee seuraavaa kysymystä:
   
               —
            
            
               Edellyttääkö ETA-sopimus, erityisesti sen palvelujen tarjoamisen vapautta ja sijoittautumisvapautta koskevat säännökset ja/tai sekundäärilainsäädännön yksittäiset säädökset (esimerkiksi julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annettu direktiivi 2004/18/EY tai palveluista sisämarkkinoilla annettu direktiivi 2006/123/EY, jotka on molemmat otettu osaksi ETA-lainsäädäntöä), että jos oikeushenkilö tuomitaan kansallisen lainsäädännön nojalla rikosasioita käsittelevässä tuomioistuimessa, tämä tuomio on selkeästi merkittävä esimerkiksi rikosrekisteriin?